SAN CLEMENTE CALIFORNIEN, USA
EN DAG FØR FINALEN
VI STØTTER JACK VERDENSMESTERSKABET 2022
RIP CURL WSL-FINALEN LOWER TRESTLES, CALIFORNIEN
Er du klar?
- Klar til finalen. Anden runde. - Finalen. Anden runde.
Nu kommer vi.
I år er jeg helt oppe at køre over at være en del af det.
Din surfing er også meget bedre.
Ja, det føler jeg også. Jeg ville ikke selv sige det.
Men jeg føler, at min surfing er meget bedre.
ITALO FERREIRA NUMMER FIRE
Sidste år deltog jeg som nummer to. Og i dag skal jeg deltage som nummer fire.
Der er lang vej. Men jeg ved, at jeg er velforberedt.
Vent. Hvem?
- Kanoa er lige kommet. - Kanoa.
Jeg er ved pressemødet nu.
Der er 15 kameraer efter mig lige nu.
Det er min skæbne at vinde et verdensmesterskab.
At vinde flere mesterskaber.
Når man går efter mesterskabstitlen,
går man efter førstepladsen. Sindet er grænseløst.
Det er det ultimative mål i slutningen af året.
- Hej med jer. - Godmorgen.
Åh gud. Den her... Den her finale bliver så sindssyg.
Det føles anderledes i år, fordi jeg er nummer et.
Jeg er selvsikker, men jeg kæmper mod alle de andre fyre.
- En chance mere. En chance mere. - Ja. En mulighed mere.
Er der mere pres på i år efter sidste år? Så tæt på.
Ikke rigtigt. Jeg føler, at jeg er i en bedre position nu.
Jeg føler mig let og glad.
Jeg håber at løbe med sejren og vise, at jeg kan.
Når man vinder,
understreger det ens status som surfingikon og surfinglegende.
Det er det vigtigste trofæ. Det er det bedste.
Ingen kan tage den titel fra en. Man bliver en del af historien.
Det er vores sportsgrens højdepunkt. Man bliver udødelig.
Velkommen, alle sammen,
til det officielle pressemøde ved Rip Curl WSL-finalen 2022.
Vores syvdobbelte verdensmester, Stephanie Gilmore, er tilbage
og jagter sin ottende titel, der ville slå alle rekorder.
Ja, jeg vil virkelig gerne vinde en ottende. Det har jeg altid villet.
Jeg vil gøre mit bedste, men Carissa jagter sin sjette.
Det er tæt på syv, så det er meget skræmmende.
Men der er lang vej igen.
Vi får se.
Jeg er i finalen. Jeg er på femtepladsen.
Jeg gør alt, hvad jeg kan, for at have den rette indstilling
og være motiveret. Men det bliver ikke nemt,
for jeg er på femtepladsen og skal begynde nedefra.
Der er fem surfere.
Nummer fem surfer mod nummer fire i den første dyst.
Vinderen af den dyst surfer mod nummer tre.
Vinderen af den dyst skal op mod nummer to.
Og så kører man tre heats
mod nummer et for at se, hvem der bliver mester.
Det er en kæmpe fordel at lægge ud med den gule trøje.
At vinde to heats
er meget nemmere end at vinde tre, fire eller fem.
Når finalen går i gang, har nummer fire og fem
kun en lille eller ingen chance for at nå helt til finalen.
Det bliver sværere og sværere, jo længere ned man kommer.
God morgenmad.
- Brunch, frokost. Hvad er det? - Brunch.
Det har været et meget langt og meget hårdt år.
Jeg lagde ud med COVID. Jeg kom ikke med til Pipe.
Jeg gik kun lige videre.
Og så fandt jeg endelig styrken i anden halvdel af sæsonen.
Sidste år var mit år på samme måde.
Da jeg dukkede op til finalen, var jeg nok ikke godt nok forberedt.
Sidste år tog jeg det hele mindre seriøst.
HARRY HENDERSON STEPHANIES KÆRESTE
Denne gang arbejder jeg
meget mere på det, og det er godt. Sidste år tænkte jeg det samme.
Og så faldt alt fra hinanden i første heat.
Chokerende. Så pinligt.
Du fik klø af Johanne.
Ja.
Mine intentioner er mere tydelige i år.
Jeg vil vinde. Jeg må minde mig selv om, at det er muligt.
Jeg kan godt gå hele vejen.
Jeg er sportsfanatiker.
Den måde, de har arrangeret det på, er mere som et videospil.
Og hos damerne ser det fysisk også sådan ud.
Carissa er...
- ...den største boss på toppen. - Den store boss.
Jeg er meget selvsikker.
Jeg har virkelig knoklet det seneste uger for at sikre mig, at det hele kører.
Der er fyret op under det hele.
At jeg på det her tidspunkt i min karriere får mulighed for at gå efter titlen
i de her omgivelser på den bølge...
Jeg ved ikke, om jeg får muligheden igen. Så jeg giver alt, hvad jeg har.
Jeg glæder mig til at se de andre pigers ansigter,
når du tromler dig vej igennem dem.
Du bliver skræmmende.
Steph har nogle teknikker.
Du bliver en konkurrencepsykopat. Hun er en konkurrencekælling.
USA STILLEHAVET
WSL-FINALEN
Så er der endelig finale. Rip Curl WSL-finalen 2022.
Så er det nu. Det er sportsgrenens Super Bowl.
Der er så meget på spil.
Det handler om verdensmesterskaber. Drømme.
Hej med jer.
- Hvordan går det? Godt at se dig. - Jeg har din T-shirt.
Godmorgen.
Så er det tid til at fyre op, surffans.
WSL-FINALE DOMMERE
Træf hurtige og gode beslutninger.
Point for at komme helt op. Få dem til at give den gas.
Vi leder efter surfere, der presser sportsgrenen til grænsen.
Surfing, hvor man tager chancer
og gør ting, vi ikke normalt ser.
Steph Gilmore kommer forbi Brisa Hennessy i åbningskampen.
Hun kan stadig få sin ottende titel.
Og nu skal hun op mod Tatiana Weston-Webb i anden runde.
Du skal finde den sektion, du kan angribe.
Det handler ikke om at koble dem. Du skal aflæse dem.
TOM WHITAKER STEPHANIES OG KANOAS TRÆNER
Og så skal du slå til, når du får muligheden.
I år har jeg formået at arbejde på min kost,
min ernæring, min rutine.
Jeg har en fantastisk træner. Tom Whits.
Vi har arbejdet hårdt på at forestille os, hvordan dagen ville blive.
Vi har øvet det igen og igen.
Jeg kom forbi Brisa.
- Held og lykke, Tommy. - Tak, Bris.
Nu skal jeg op mod Tatiana.
Vi skal være ubarmhjertige. Det er sådan, det fungerer.
Jeg skal gå efter halsen.
KOM SÅ TATI
Der er mange Tatiana-fans på stranden lige nu.
I år er jeg nummer tre, så jeg har en enestående mulighed.
Men jeg ved, at jeg skal knokle mere, end jeg har gjort før.
Det, jeg oplevede sidste år,
har virkelig hjulpet mig med at forberede mig mentalt.
Jeg vil lade de andre piger om at mærke presset.
Jeg føler slet intet pres.
Jeg er spændt, og jeg ser frem til udfordringen.
Tidevandet står højest nu, og der har kun været tre gode.
Så du skal være rolig. Tre bølger.
Du kan blive ved med at padle og lede efter den, du vil have.
Tatiana har den selvsikkerhed, der skal til for at vinde.
Kom så, Tati.
Tak.
Hun er ikke bange for at surfe, som hun vil.
Hun bliver svær at slå.
Hvis jeg kan besejre Tatiana, kan jeg gå hele vejen.
Steph er stildronningen, og hun er en hård modstander.
Hun elsker at konkurrere. Hun er lidt ligesom Kelly.
Man ved aldrig, hvad de finder på.
Men jeg vinder stadig over hende.
De er stødt sammen før.
Og der er en vis elektricitet under overfladen, når de dyster mod hinanden.
DAMERNES ANDEN RUNDE TATIANA WESTON-WEBB MOD STEPHANIE GILMORE
Vi lægger ud med Steph Gilmore.
Hun er lidt bagud her.
Det minder om starten sidste år, da hun valgte de forkerte bølger.
- Pis. - Det skal nok gå.
Tati er interesseret i den anden bølge.
Tati er den eneste af damerne, der står omvendt på brættet.
Hun suser af sted i bunden og rammer toppen.
En mere.
JESSE MENDES TATIANAS MAND
En tidlig fordel til Tatiana Weston-Webb.
Det var vildt.
Til venstre har vi Tatiana Weston-Webb.
Kom så, Tati! Kom så! Det er en god bølge.
Flot surfing af Tati.
Det er skønt at se et nyt perspektiv til venstre.
Hun angriber bare.
Hun giver ikke den syvdobbelte mester en chance i den her dyst.
RESULTAT INDTIL VIDERE
Det er tidligt, men jeg er nødt til at finde et højere gear.
Bare bliv i det. Giv dig selv en chance.
Gilmore er i gang.
Virkelig aggressive manøvrer på indersiden.
Wow.
Det bliver Steph Gilmores bedste bølge indtil videre.
Der er så meget mere, jeg gerne vil opnå,
og jeg vil gerne presse mig selv i den kreative zone.
En mellemstor bølge til Steph.
Hun skal have 7,88.
Det er mange point.
Utroligt. Det ser man ikke hver dag.
Det var uventet.
8,3. Gilmore er foran.
Åh gud. Krigerindstillingen.
SAMLET RESULTAT
Pointene er klar. Gilmore er foran!
Og lidt god sportsånd til sidst.
Det var, som om universet bare sagde:
"Du beslutter, hvad du vil opnå i dag. Det er nu. Træf din beslutning."
Og det gjorde jeg. Jeg ville vinde.
Sidste år spurgte folk: "Er Steph Gilmore færdig?"
Men med denne sejr
ser vi da den syvdobbelte verdensmester rejse sig igen?
- Hold da kæft. - Så er den klaret, din tosse.
Idiot.
Tænk, at jeg fik sådan en start.
Steph Gilmore går videre til dyst nummer tre.
Tatiana Weston-Webb er ude af konkurrencen.
Klar. En, to, tre.
Jeg gjorde alt, hvad jeg kunne.
Jeg var stolt af mig selv. Jeg føler ikke, at jeg begik fejl.
Jeg surfede rigtig godt. Det var ikke mit bedste år,
men jeg er stolt af, at jeg klarede mig gennem op- og nedturene og overlevede.
Så er det tredje dyst i herrernes WSL-finale.
Ítalo mod Kanoa. Der er dømt pres og dramatik.
Held og lykke, men lad brasilianerne være.
Jeg ved ikke.
Når du padler tilbage, er det din tur.
Min sæson har ikke været som forventet.
Jeg har ikke vundet hele året. Nu skal jeg vinde finalen.
Min første modstander er Kanoa, og det heat kan afgøre en masse ting.
Kanoa er en målrettet og dygtig sportsmand.
- Tak. - Så.
Det er et af de største øjeblikke i min karriere.
Jeg har muligheden for at vinde. Det er en livslang drøm.
For at nå hertil skal man stramme sig an.
Jeg er nervøs over at skuffe dem, der støtter mig.
- Jeg tror på dig. - Ja.
- Ja? Ja. - Ja. Jeg tror på det, vi har gjort.
- Nu gør du det bare. - Ja.
Giv en hånd til herrernes første dyst!
Vi har kun 35 minutter...
...til at præstere 110 procent.
Jeg kan godt.
Jeg har muligheden for at blive verdensmester.
Lad os se, hvor godt jeg kan gøre det.
Kom så!
HERRERNES FØRSTE DYST ITALO FERREIRA MOD KANOA IGARASHI
Kanoa angriber med sin første bølge.
Throw tail reverse-manøvre.
MISA IGARASHI KANOAS MOR KEANU IGARASHI KANOAS BROR
Intensiteten er helt tydelig.
Ítalo tager tilløb.
Han kikser den manøvre, han ellers er kendt for.
- En stilfuld start fra Igarashi. - Rigtig fin carve-manøvre.
Griffin Colapinto gik lige netop glip af finalen.
Han ser tingene udfolde sig.
Han suser tværs over for at kunne give den lidt ekstra.
Han skrider lidt der, men han redder den. Han klarer den.
Kom så!
Han har klaret det flot og er fyldt med selvtillid.
Ítalo ved derimod godt, at han virkelig skal oppe sig.
Jeg tænker over, hvad jeg kan ændre,
og hvordan jeg kan forbedre mig. Man skal tro på, at alt er muligt.
Ítalo, nu ser han bister ud.
En energisk og høj og fuld punt-manøvre!
Og den er fuldendt.
Og så bliver en landing ikke flottere.
Ja, for fanden! Kom nu, Ítalo!
8,17 til Ítalo. Han tager føringen fra Kanoa.
Tre, to, en.
Igarashi taber til Ítalo Ferreira i den første dyst.
SAMLET RESULTAT
Kanoa afslutter som nummer fem i verden.
Ítalo.
Resten skal passe på.
Fem mere...
Det kan være, at han topper på det rigtige tidspunkt.
Det er hårdt. Det gør ondt. Jeg har virkelig knoklet.
- Jeg havde så meget mere at give af. - Ja.
Jeg havde en god indstilling i dag. Jeg var klar til at gå hele vejen.
Men jeg har lært meget om mig selv og min karakter.
Hvilken slags sportsmand, jeg er.
Jeg så sider af mig selv, som jeg er stolt af.
Jeg var så tæt på. Jeg har meget mere at give af.
Jeg kan ikke vente til næste år.
AFTENEN INDEN FINALEN
Her i Trestles har Ítalo smerter i fødder og knæ.
Men når han har sat sig noget for, går han bare efter det.
Adrenalinen gør, at han ikke kan mærke sin krop.
Han er ligeglad med smerte og følelser.
Jeg er udmattet.
Jeg ankom fra Brasilien og gik direkte i vandet.
Jeg surfede og surfede.
Jeg surfede om morgenen og midt på dagen.
Jeg surfede om eftermiddagen. I går surfede jeg hele eftermiddagen.
Du er sindssyg.
Ítalo har noget at bevise her i topfem.
Han har ikke haft et godt år. Han har kæmpet i alle heats.
Men han har stadig mulighed for at blive verdensmester.
Der var mange heats i år, der var besynderlige.
Ítalo tabte til Filipe to gange.
Jack og Ítalo havde problemer på Bells Beach.
Ítalo ser frem til at tage hævn.
Hvad er dommerne på udkig efter her i Trestles?
Jack Robinson!
Dysten mod Jack på Bells Beach gjorde mig trist.
Det knuste mit hjerte.
Ítalo får 6,7. Jack Robbo vinder.
Ítalo er nu ude af konkurrencen.
Sikke noget lort!
I det øjeblik følte jeg, at han...
Han var ikke bedre end mig i det heat. Men han var favoritten i øjeblikket.
Jeg tror, at dommerne vil se store bølger og store manøvre.
Så det skal være stort.
Vi krydser fingre for gode bølger til ham. Til Ítalo. Jeg håber.
Ítalo har ikke haft et godt år. Tingene har ikke samarbejdet.
Der var mange klager over pointene.
Jeg ved ikke, om Jack skulle have vundet det heat.
Men han er en trussel.
Jeg har udviklet mig meget. Jeg vandt to events.
Så jeg har det godt inden finalen.
Jeg finder ind i min zone. Jeg finder min fremdrift.
Det, der adskiller mig fra de andre, er,
at jeg kan bevare roen i de intense øjeblikke.
Hvis du mister din koncentration, skal du lukke øjnene og finde den.
Leandro er kommet.
LEANDRO DORA JACKS TRÆNER
Han har en særlig aura. Han har styrken.
Jeg kan mærke hans energi.
Find forbindelsen til stedet.
I den frie vejrtrækning. Langsom.
Når jeg finder mit fokus, er det meget bedre.
Jeg vil være super fokuseret.
Ja, det her er din energi. I dit hoved. I din hjerne.
Hvis jeg holder mig til mine styrker, kan jeg vinde over dem.
Der er en god mulighed for at vinde titlen.
RIP CURL WSL-FINALEN
Ítalo! Ítalo!
ETHAN EWING NUMMER TRE
Ítalo Ferreira vinder over Ethan Ewing anden dyst.
Imponerende præstation.
Det her bliver sjovt.
I tredje dyst skal Jack Robinson op mod Ítalo Ferreira.
Wow. Det bliver vildt.
Jeg tror, at vi kommer til at se fyrværkeri.
Jeg vil gerne op mod Jack.
Jeg bruger al min energi på det heat.
Jeg vil så gerne have hævn for det, der skete på Bells.
Da jeg slog Ítalo, var det bare endnu et heat.
Men han lavede en scene.
Han brænder for at vinde.
Jeg er meget vred på ham.
Det er min chance for at tage hævn for det, der skete.
Mesteren i 2019: Ítalo Ferreira!
Nummer to er i blå trøje. Jack Robinson!
Hele ens liv har ført til det her.
Man har mulighed for at gribe det. Det ville være smukt.
Når vi skal op mod hinanden,
kan jeg vise ham, hvem jeg er.
HERRERNES TREDJE DYST JACK ROBINSON MOD ITALO FERREIRA
Så er det den tredje dyst.
- Så er det nu. -Ítalo giver den gas.
Man ved, hvordan han gør, og han formår at blive stående.
Han får fart på til afslutningen.
RESULTAT INDTIL VIDERE FERREIRA: 13,27 - ROBINSON: 4,30
Man har ikke lyst til at blive nummer to eller tre.
Jeg vidste, at jeg kun ville stoppe i finalen.
Jo mere jeg surfede, jo mere selvsikker blev jeg.
Jack Robinson kan mærke det nu.
Han leder efter svar.
Kom så, Jack. Kom så op.
Flot sving. Han skal gøre alt. Han presser på og tvinger den igennem.
Men han kommer ikke helt rundt.
Det er det, presset kan gøre. Det er en helt andet slags pres.
Kom så. Gør det.
Jack Robinson vælger en stor, stilfuld carve-manøvre
for at komme i gang.
Kom nu!
Sådan skal det se ud fra nummer to i verden.
Han redder vist sig selv.
- Det var stærkt fra start til slut. - Wow.
Men Ítalo er i gang igen.
Han kommer nu.
Wow, Ítalo. Han kommer flyvende.
Han straffer virkelig sektionen.
Han må have hørt publikum heppe på Jack. Han har svaret igen.
Sikke en afslutning.
SAMLET RESULTAT FERREIRA: 16,10 - ROBINSON: 13,30
Han underskriver checken.
Ítalo har vundet sin tredje dyst.
Wow, det var en fantastisk afslutning på heatet.
En mere!
Han får mulighed for at vinde sit andet mesterskab i dag
mod Filipe Toledo.
Utroligt.
Kom så! Vi mangler kun Filipe nu.
Wow. Så du det?
Så ked af det. Hvis man ikke er det, går man ikke op i det.
Jeg er bare så trist. Men jeg er ung. Det er, hvad det er.
Det hele var nyt for mig.
Jeg kommer tilbage næste gang, og så ændrer jeg en masse.
Man lærer hen ad vejen. Det er erfaringen. Det handler om erfaring.
Godt gået.
- Vi gør det igen næste år. - Ja.
- Tak, fordi du er her. - Ja da.
Jack er super målrettet.
Han tror mere på sig selv end nogen, jeg har set.
Han har virkelig gjort sin surfing perfekt.
Han er blevet en mand. Jeg var meget stolt af ham.
DAMERNES TREDJE DYST JOHANNE DEFAY MOD STEPHANIE GILMORE
Steph Gilmore går videre til tredje dyst mod Johanne Defay.
Det er en gentagelse af den første dyst i damernes finale sidste år.
Det går galt, hvis du holder fast i den hektiske start og overraskelserne.
Lad os gøre det på en anden måde.
Giv dig selv de første ti minutter til at finde en god en.
Sidste år var jeg i panik under hele heatet, og så var det slut.
Og så sagde jeg: "Nå. Det var nederen."
Men man må tilpasse sig. Man må ændre sin tilgang.
Det er vist mit 14. år i serien. Men jeg overvejer ikke at stoppe.
Jeg tænker på, hvor meget plads til forbedring der er.
Det er den ultimative følelse. Det gør, at jeg kommer tilbage efter mere.
Jeg vil forbedre mig. Jeg vil blive bedre.
Du er blændende. Tro på det.
Elsk det. Jeg elsker det. Ja? Lad os køre den hjem.
Find rytmen. Teknik over træthed.
Det skader ikke.
Gør det, mester. Ja?
Hævn er altid en fin måde at finde motivation på.
Johanne bliver svær, men jeg tror på, at jeg kan.
Tredje dyst og sikke en dyst.
Jeg måtte arbejde mig op helt fra bunden for at nå hertil.
Jeg er ligeglad med, hvad andre tænker. Jeg gør tingene på min måde.
Stephanie Gilmore.
Hun har haft dårlige startbølger. Det må ikke ske her i tredje dyst.
Så er de i gang.
Hun skruer op, og det er hun nødt til.
Se lige de point. 8,83. Nu har Johanne Defay fået sin sag for.
Wow, se lige. Imponerende. Det bliver højt.
Sådan der.
En flot karakter. Over 16 point til Steph Gilmore.
SAMLET RESULTAT GILMORE: 16,83 - DEFAY: 10,53
Johanne slutter som nummer tre i mesterskabsserien i år.
Stephanie Gilmore suser ind til stranden og til bifaldet fra publikum.
Sikke en præstation af den syvdobbelte verdensmester.
Hun ender i titelkampen mod Carissa Moore.
Der var den.
Jeg tror, at hun har været ubegejstret for professionel surfing.
Hun har været udbrændt i årevis.
Smukt. Smukt. Og de belønnede det.
Men nu stormer hun gennem alle sine modstandere.
Det kan godt være, at sluserne er åbnet for hende.
Idéen om, at en fra fjerde- eller femtepladsen kan surfe sig til tops,
er netop bare det. En idé. Ingen har gjort det endnu.
Hvis Steph kan få det til at ske, ville hun skrive historie.
Sidste år vandt begge etterne på finaledagen.
Men hos herrerne kan Filipe se Ítalo jorde alle de andre finalister.
Det er da intimiderende.
Hvis man spurgte Filipe,
ville han nok tale om nerver og frygt. Uden tvivl.
FINALEMORGENEN
Spænd op i sædemusklen. Lårmusklerne.
Brug din vejrtrækning. Skift.
Sidste år gav jeg alt i finalen.
Men jeg blev nummer to. Jeg var så tæt på.
Jeg var der nærmest allerede, men så var jeg alligevel ikke.
Det må ikke ske igen.
Og skulderen.
Sådan. Op.
Jeg vil ikke være den bedste, der aldrig vinder en titel.
Sådan. Brug vejrtrækningen.
Det eneste, der betyder noget, er at vinde.
Vær klar.
Hvad er anderledes?
I år har jeg formået at styre mine følelser lidt bedre.
- Ja. - Nu.
Stabilisér armen. Det var ikke koordineret.
Kom så. Gør det bedre. Stærkere.
Det er mit bedste år i serien.
Det er nok det bedste år i min karriere.
- Bedre. - Jeg brugte armen.
Ja, her. Du justerede den.
Nu giver det mening.
- Hvad? - Han flyver.
Jeg har den gule trøje og er nummer et
inden finalen, og det føles som en fordel.
Det er et godt år at vinde.
Sådan. Aktiv fod.
To. Kom så.
Kom så.
Filipe har haft den gule trøje på før,
men har ikke vekslet den til en titel. Hvorfor? Det handler nok om,
at han har manglet selvtillid i de afgørende øjeblikke.
Men det er, som om han har en bedre indstilling i år.
Og han er i fantastisk form.
Filipe Toledo har nærmest allerede vundet.
Sådan.
HERRERNES TITELKAMP FILIPE TOLEDO MOD ITALO FERREIRA
Surfingens største dag fortsætter.
En brasiliansk dyst skal afgøre, hvem der bliver verdensmester.
Det er et historisk øjeblik inden for professionel surfing.
Kom så, Filipe!
Der er mange følelser på finaledagen.
Der foregår mange ting. Der er pres på, og der er mange mennesker.
Man kan mærke spændingen. Det er svært at styre de følelser.
Der er så mange ting, der kan gå gennem ens hoved
når man står på en stor dag som i dag. Alle ved, at han er favoritten.
Hvad, hvis man ikke vinder?
Hvad, hvis man aldrig vinder et mesterskab? Hvad, hvis? Hvad, hvis?
Ítalo!
Ítalo har arbejdet sig op fra fjerdepladsen
og til at jagte sin anden titel.
Han har arbejdet sig frem til dette øjeblik.
Hvis man skal vinde for anden gang,
skal man presse sig selv både fysisk og mentalt
til at vinde, vinde, vinde.
Jeg vidste, at hvis jeg skulle op mod en af dem,
ville det blive virkelig svært.
Men hvis der er en, der kan gå hele vejen, så er det Ítalo.
Vi vil gerne besejre hinanden, så det bliver en god dyst.
Gud er med dig. Gør det.
Kom så. Fokusér.
Ítalo Ferreira!
Han syder, som om nogen har smidt en Mentos i ham.
Han er ved at eksplodere.
Nummer 77. Filipe Toledo!
Filipe ser rolig og afslappet ud.
Den største kamp er mod mig selv.
Hvis jeg vinder over mig selv, kan jeg gøre alt, hvad jeg vil.
Gud velsigne dig.
Vælg dine bølger.
Filipe! Filipe! Filipe!
Filipe er på vej, og nu bliver der ballade!
TITELKAMP 1 AF 3
Filipe Toledo. Han lægger ud.
Han kommer godt op.
Total kontrol!
Han trækker den op og afslutter den.
Hold da op. Jeg har gåsehud.
Filipe behøver ikke at varme op.
Han er i gang.
Hans selvtillid på den første bølge. Han sender et budskab.
Tilbage til Filipe.
Første sving. Et dynamisk et.
Toledo ser perfekt ud.
Han falder af.
Første fejl, og den kan gøre ondt. Den gav ham en hård medfart.
Der er pres på. Ítalo har allerede en titel.
Det giver en sommerfugle i maven.
Men jeg er stærk i troen, og det giver mig mere selvtillid.
Ítalo Ferreira kommer susende.
Fantastisk serie backhand snap-manøvrer.
Kom nu.
Ítalo risikerer alt.
6,97. Han går lige glip af førstepladsen, og han fatter det ikke.
Wow.
SAMLET RESULTAT
Tak, Gud! Tak, Gud!
Vinderen af første heat er Filipe Toledo.
Wow, det var utrolig tæt.
Filipe skal have en sejr mere for at blive verdensmester.
Filipe har jagtet titlen længe...
RICARDO TOLEDO FILIPES FAR
Jeg ved, at han kan mærke presset.
Fokusér på det, du er her for.
Fokusér på det, du har knoklet på hele året.
Fokusér på det, du fortalte mig den dag på stranden, da du var dreng.
Du kiggede mig i øjnene og sagde: "Jeg vil være verdensmester."
Jeg ved, hvor hårdt han har knoklet.
Hvor mange ting, han har ofret for at holde liv i drømmen.
Han kæmper for det her hver eneste dag hvert eneste år.
Han giver aldrig op. Jeg er så stolt.
TITELKAMP 2 AF 3
Kom så.
Så er det den anden titelkamp.
Ítalo skal vinde nu. Bliver det her Toledos dag?
En aggressiv start fra Filipe Toledo.
Han presser på gennem sine forehand carve-manøvrer.
- Her kommer Ítalo. - Han har ikke råd til at tabe.
Kom nu!
Ítalo Ferreira må knokle hårdt efter sin skade.
Filipe kommer i aktion. Flot.
Se, hvor megen fart han får på i de sving. Det er fantastisk.
Han er den hurtigste, jeg har set.
Han rammer den perfekt. Og nu stirrer han ned ad stranden.
Med det momentum, jeg har,
føler jeg mig meget selvsikker. Jeg er forberedt på hvad som helst.
Husk, at hvis Toledo vinder anden runde, er det afgjort.
Men det er så tæt. Ítalo skal have 7,18 point.
Det er ikke vildt mange point, der skal til for at vippe den.
-Ítalo suser mod venstre. - Kom så.
Han gør klar.
Han kommer ned uden problemer.
Helt vildt.
Han drejer lige en tur til sidst.
- 8,60. Han kommer foran. -Åh gud.
Tiden går,
og det ser ud, som om vi skal ud i en tredje og afgørende runde.
Øjeblik. Her kommer Filipe.
En rigtig flot carve-manøvre.
Han virker utrolig fokuseret.
- Fuldstændig i kontrol. - Ja.
Han flyver gennem den.
Det kan være det. Det kan være Filipes øjeblik.
Filipes carve-manøvrer er bedre.
DOMMEROMRÅDE
Afgørelsens time.
Nu kommer pointene til Filipe Toledo.
8,67.
SAMLET RESULTAT TOLEDO: 16,50 - FERREIRA: 14,93
Ja!
Det er Filipe Toledos år. Verdensmesteren i 2022.
Fuldstændig fantastisk.
Han har været tæt på så mange gange. I dag er hans dag.
Filipes sæson har været i en helt anden klasse.
Han fortjente det virkelig, efter alt det han har gjort.
Ítalo gjorde alt, hvad han kunne for at gøre comeback.
Men det var Filipes dag.
Filipe er verdens bedste surfer lige nu.
Jeg har stor respekt for ham, og jeg elsker hans surfing.
Når Filipe vinder verdensmesterskabet
viser det, at de bedste surfere vinder.
Det er noget helt særligt.
Efter alle de ofre og alle de øjeblikke, jeg ikke var sammen med børnene.
At se glæden i mine forældres ansigter
og i mine børns og min kones og min brors.
Det er det hele værd til sidst.
Så er det titelkampen. To af de bedste nogensinde.
Carissa Moore og Stephanie Gilmore.
Det er en stor fordel at være nummer et på finaledagen.
Man skal ikke surfe op til seks heats. Man skal højst surfe tre.
Hvis du ser en med...
MITCH ROSS CARISSAS TRÆNER
- Så gør det. - Ja.
Det ville være fantastisk at vinde titlen i år.
Jeg er tilfreds. Men jeg vil gerne vinde.
Carissa har ikke surfet endnu.
Hun vil være helt frisk, mens Steph vil være lidt træt.
Carissa er så stærk og i så god form.
Hun er den sidste modstander. Den, der er sværest at slå.
Det er hårdt, fordi man gerne vil få det til at ske.
Men man tænker også: "Jeg ved ikke, om jeg er lige så stærk."
Jeg har ikke tænkt på, hvad det ville betyde for hende.
Det er banebrydende. Så bliver hun den bedste kvindelige surfer nogensinde.
Vi kan godt det her. Det er ikke nemt, men vi har en rigtig god mulighed.
DAMERNES TITELKAMP CARISSA MOORE MOD STEPHANIE GILMORE
Titelkamp nummer et. Bedst ud af tre.
Carissa jagter sin sjette titel.
TITELKAMP 1 AF 3
Steph vil slå rekorden med nummer otte.
Carissa presser altid på for at få den første bølge.
Jeg spiller ikke urent spil, men jeg vil gerne tage den før hende.
Jeg vil være inderst.
Australieren Steph Gilmore.
De to første carve-manøvrer.
- De var flotte. - Wow.
8,33. Sikke en start på heatet.
Carissa Moore gør klar.
Helt op på halen.
Hawaiianeren er på brættet.
Hun forsøger at få momentum.
Hun skal bruge en mere.
Den forsvarende mester forsøger at skrue op.
Stort sving.
Carissa skal holde fast i den fredfyldte indstilling
og gemme vreden til bølgen.
Steph er oppe igen.
Det er en konstant kamp frem og tilbage mellem de to.
SAMLET RESULTAT GILMORE: 15,00 - MOORE: 10,90
Det var godt.
Steph Gilmore har vundet den første kamp over Carissa Moore.
Jeg er stadig med. Jeg er der stadig.
Jeg opbygger momentum.
Ved hver heat blev jeg lidt bedre. Jeg blev lidt stærkere.
Energien ophobede sig, og jeg ved, at Carissa også fornemmede den.
Jeg føler mig som kysttoget.
Toget kommer nu, og det sætter ikke farten ned.
Så er det titelkampens andet heat.
TITELKAMP 2 AF 3
Stephanie Gilmore skriver historie, hvis hun vinder igen.
Så er det nu. Steph er i gang.
- Hun trykker på aftrækkeren. - Det er godt. Det er godt.
Kom så, Steph!
Carissa Moore vil svare igen.
Carissa svinger lige foran Steph. Hun bremser.
Hun sprøjter på hende til sidst.
Carissa skal vinde.
Gul, ingen store sving på den store sektion.
Men hun gør det godt.
Til pressemødet sang de indfødte en sang.
Jeg begyndte at nynne den om og om igen.
Den gav mig en ro, der var urørlig.
Nu kommer Steph Gilmore.
Kom så, Stephanie.
- Hun gør det med stil. - Flot.
Steph er virkelig skarp.
Hvad?
Det havde jeg ikke forventet.
Stephanie Gilmore får 7,23.
SAMLET RESULTAT GILMORE: 15,23 - MOORE: 11,97
Vi er vidner til en rekord i surfingens historie.
Jeg har altid sagt, at jeg ville have den ottende titel.
Men så kom jeg væk fra den.
Det er naturligt, når man er bange for at fejle.
Man sænker sine forventninger.
Men jeg indså først da, hvor meget en sejr betyder for mig.
Jeg troede, at mit ønske om at blive den bedste nogensinde var væk.
Men da det skete, og jeg var nødt til at præstere sådan for at vinde,
ramte det mig. "Wow. Det er lige det her, jeg ville.
Det er sådan, jeg vil have det i en konkurrence.
Det er derfor, jeg ville vinde den ottende.
Det er den bedste følelse nogensinde."
Jeg føler, at jeg har åbnet en helt ny portal.
Det er en vild følelse på det her tidspunkt i min karriere.
Folk har sagt: "Hun indhenter dig."
Det ville da være fedt. Jeg ville blive glad, hvis hun vandt 11 eller 12.
KELLY SLATER ELLEVEDOBBELT VERDENSMESTER
Det ville være fedt at se Steph opnå det.
Ottedobbelt verdensmester. Stephanie Gilmore!
Og verdensmesteren i 2022: Filipe Toledo!
Det er mestrene!
Jeg har drømt om at vinde otte verdensmesterskaber,
siden jeg var 12 år gammel
og bestemte mig for at blive verdens bedste kvindelige surfer.
Jeg er henrykt over at få muligheden. Her står vi. Alt er muligt.
Og jeg vil også lige sige: Filipe, du er den sejeste nogensinde.
Det er en ære at stå her med dig.
Hvis man går efter sine drømme, skal det nok lykkes.
Det er hårdt.
Der er op- og nedture. Der er mange forhindringer.
Men vi gjorde det.
Der var mange øjeblikke i løbet af året,
der udfordrede mig mentalt og testede min udholdenhed.
Men jeg kom igennem det og vandt til sidst.
Min karrieres bedste år.
Den sidste dag var nok den bedste dag i mit liv.
Tekster af: Helle Virenfeldt Smith